ກອງ​ກຳ​ລັງ ຮັກ​ສາ​ຄວາມ​ປອດ​ໄພ ໂຊ​ມາ​ເລຍ ຢຸດ​ການ​ປິດ​ລ້ອມ ໂຮງ​ແຮມ 7 ຊົ່ວ​ໂມງ
ໃນບັນ​ດາ​ຜູ້​ທີ່​ຖືກ​ຂ້າ​ຕາຍ​ນັ້ນ ​ແມ່ນ​ອະ​ດີດ​ຜູ້​ພິ​ພາກ​ສາ ແລະ ເຈົ້າ​ໜ້າ​ທີ່​ຮັກ​ສາ​ຄວາມ​ປອດ​ໄພ​ສາມ​ຄົນ ຜູ້​ທີ່​ໄດ້​ຕາຍ​ໃນ​ລະ​ຫວ່າງ​ການ​ຍິງ​ຕໍ່​ສູ້​ກັນ​ ກັບ​ພວກ​ຫົວ​ຮຸນ​ແຮງ.
ກອງກຳລັງຮັກສາຄວາມປອດໄພ ໂຊມາເລຍ ໄດ້ຍິງຜູ້ໂຈມຕີຫ້າຄົນເສຍຊີວິດ ທີ່ບັນດາເຈົ້າໜ້າທີ່ໄດ້ກ່າວວ່າ ຢູ່ເບື້ອງຫຼັງການບຸກໂຈມຕີໃນແລງວັນອັງຄານວານນີ້ ຢູ່ໂຮງແຮມຫຼູແຫ່ງນຶ່ງ ໃກ້ກັບທຳນຽບປະທານາທິບໍດີ, ອີງຕາມການກ່າວຂອງເຈົ້າໜ້າທີ່ ບັນດາເຈົ້າໜ້າທີ່ໄດ້ກ່າວວ່າ “ຢ່າງໜ້ອຍຫ້າຄົນໄດ້ຖືກຂ້າຕາຍໃນການໂຈມຕີດັ່ງກ່າວ ແລະ ຫຼາຍຄົນໄດ້ຖືກຊ່ວຍເຫຼືອອອກມາ ” ໃນບັນດາຜູ້ທີ່ຖືກຂ້າຕາຍນັ້ນ ແມ່ນອະດີດຜູ້ພິພາກສາ ແລະ ເຈົ້າໜ້າທີ່ຮັກສາຄວາມປອດໄພສາມຄົນ ຜູ້ທີ່ໄດ້ຕາຍໃນລະຫວ່າງການຍິງຕໍ່ສູ້ກັນກັບພວກຫົວຮຸນແຮງ ໂຄສົກລັດຖະບານ ໂຊມາເລຍ ທ່ານ ອິສມາແອລ ມຸກຕາ ໂອມາ ໄດ້ຢືນຢັນໃນທວິດເຕີຂອງທ່ານວ່າ ຜູ້ຕ້ອງສົງໄສທັງໝົດຫ້າຄົນໄດ້ເສຍຊີວິດ ແລະ ການປະຕິບັດການແມ່ນ “ໄດ້ສິ້ນສຸດລົງ ” ການປະເຊີນໜ້າກັນໄດ້ແກ່ຍາວດົນ 7 ຊົ່ວໂມງ ໃນຂະນະທີ່ກອງກຳລັງຮັກສາຄວາມປອດໄພ ໄດ້ຕໍ່ສູ້ກັບພວກຫົວຮຸນແຮງຢູ່ພາຍໃນໂຮມແຮມສອງຊັ້ນນັ້ນ ມັນເປັນຄັ້ງທີສາມທີ່ພວກຫົວຮຸນແຮງ ໄດ້ບຸກໂຈມຕີໂຮງແຮມດຽວກັນໃນບໍ່ເທົ່າໃດປີທີ່ຜ່ານມາ ກ່ອນໜ້ານີ້ຕຳຫຼວດໄດ້ຊ່ວຍເຫຼືອ 82 ຄົນອອກມາຈາກໂຮງແຮມດັ່ງກ່າວ ສະມາຊິກສະພາຢ່າງໜ້ອຍສອງຄົນໄດ້ຮັບບາດເຈັບເລັກນ້ອຍ